**NOTĂ INFORMATIVĂ**

la proiectul Ordinului Ministrului Finanțelor nr. 10/2006 privind aprobarea Regulamentului cu privire la înregistrarea semnelor nominale personale aplicate pe articolele şi obiectele fabricate din metale preţioase şi pietre preţioase

|  |
| --- |
| **1. Denumirea autorului și, după caz, a participanților la elaborarea proiectului**  |
| Proiectul Ordinului Ministrului Finanțelor nr. 10/2006 privind aprobarea Regulamentului cu privire la înregistrarea semnelor nominale personale aplicate pe articolele şi obiectele fabricate din metale preţioase şi pietre preţioase (în continuare – proiect) este elaborat de către Direcția politici financiare din cadrul Ministerului Finanțelor, în comun cu I.P. „Camera de Stat pentru Supravegherea Marcării”. |
| **2. Condițiile ce au impus elaborarea proiectului de act normativ și finalitățile urmărite** |
| Condițiile ce au impus elaborarea proiectului derivă din necesitatea perfecționării cadrului normativ existent aferent modului de înregistrare a semnelor nominale personale aplicate pe articolele şi obiectele fabricate din metale preţioase şi pietre preţioase. |
| **3. Principalele prevederi ale proiectului și evidențierea elementelor noi** |
| Proiectul prevede ajustarea regulamentului cu privire la înregistrarea semnelor nominale personale aplicate pe articolele și obiectele fabricate din metale prețioase și pietre prețioase cu prevederile Legii nr.282/2004 privind regimul metalelor prețioase și pietrelor prețioase, Hotărârii Guvernului nr.112/20019 cu privire la Instituția publică „Camera de Stat pentru Supravegherea Marcării”, Hotărârii Guvernului nr.58/2019 cu privire la aprobarea listei serviciilor, tarifelor și a metodologiei de calculare a acestora pentru serviciile prestate în domeniul metalelor prețioase și pietrelor prețioase |
| **4. Fundamentarea economico-financiară** |
| Implementarea acestui proiect nu necesită alocarea de resurse financiare.  |
| **5. Modul de încorporare în sistemul actelor normative în vigoare** |
| Drept urmare a adoptării prezentului proiect nu va fi necesară modificarea și completarea altor acte legislative și normative. |
| **6. Avizarea și consultarea publică a proiectului** |
| Potrivit art.32 alin.(1)-(3) din Legea nr.100/2017 cu privire la actele normative și Legea nr.239/2008 privind transparenţa în procesul decizional, proiectul a fost plasat pe pagina - web oficială a Ministerului Finanțelor (la compartimentul „transparența decizională”), pentru a fi supus consultărilor publice. |
| **7. Constatările expertizei juridice** |
| Potrivit art.34 alin.(1) și art.37 din Legea nr.100/2017 cu privire la actele normative, proiectul se remite Ministerului Justiției pentru efectuarea expertizei juridice. |

**SECRETAR DE STAT**   **Dorel NOROC**